6.  โครงการในอนาคต

  แนวคิดการผสมผสานของโรงแรมทั้งห้าในลากูน่า ภูเก็ต ได้พิสูจน์แล้วว่า
  เป็นรูปแบบการผสมผสานที่ลงตัว ตั้งแต่เริ่มเปิดดำเนินการเมื่อ ทศวรรษที่ผ่านมา
  รวมทั้งการพัฒนาอย่างต่อเนื่องของรีสอร์ทตลอด 10 ปีที่ผ่านมา ทำให้ ลากูน่า
  ภูเก็ตเป็นรีสอร์ทที่ประสบความสำเร็จในปัจจุบัน

  อย่างไรก็ตาม บริษัท ฯ ยังคงมองเห็นโอกาสในการเพิ่มประสิทธิภาพในการทำกำไร
  และขยายสิ่งอำนวยความสะดวกต่าง ๆ เพิ่มขึ้น
  เนื่องจากความต้องการห้องพักในจังหวัดภูเก็ตที่ยังคงเพิ่มขึ้นอย่างต่อเนื่อง แต่ในทางกลับกัน
  จำนวนห้องพักกลับขยายตัวช้ากว่าความต้องการที่เพิ่มขึ้น

  ลากูน่า ภูเก็ต ยังคงประสบความสำเร็จในตลาดท่องเที่ยวของจังหวัดภูเก็ต
  และเป็นผู้ให้บริการห้องพักระดับบนในจังหวัดภูเก็ต สำหรับ โรงแรม คู่แข่งในระดับสี่
  และห้าดาวของลากูน่า ภูเก็ต คงจะมีเพียงกลุ่มโรงแรมเมอริเดียน (ซึ่งได้แก่ เลอ เมอริเดียน
  และ เลอ เมอริเดียน ยอช์ท คลับ) โรงแรมอมันปุรี โรงแรมโนโวเทล และ Chedi

  การขยายตัวในอนาคต

  ความสามารถในการเพิ่มจำนวนห้องพักภายในลากูน่า ภูเก็ต
  โดยไม่จำเป็นต้องเสียค่าใช้จ่ายเพิ่มเติมในส่วนของการก่อสร้างสาธารณูปโภค
  เป็นรูปแบบโครงการของลากูน่า ภูเก็ตที่คิดไว้ ในอันดับแรกนั้น จะเริ่มต้นที่โรงแรมบันยัน ทรี
  จะสามารถสร้างห้องพักเพิ่มเติมได้จากเดิม ฝ่ายบริหารของโรงแรมบันยัน ทรี
  เห็นว่าควรจะสร้างห้องพักแบบวิลล่า 1 ห้องนอนเพิ่มเติม
  ซึ่งตรงตามความต้องการของลูกค้าโดยส่วนใหญ่ ทั้งนี้ การก่อสร้างห้องพักแบบวิลล่า 2
  ห้องนอนเมื่อ 2 ปีที่ผ่านมา ก็เพียงพอต่อความต้องการการพักผ่อนของลูกค้าในขณะนี้แล้ว ดังนั้น
  การก่อสร้าง จึงเริ่มต้นด้วยการเพิ่มห้องพักแบบวิลล่า 1 ห้องนอน จำนวน 15
  หลังในพื้นที่ที่เรียกว่า “City Marker” (เนื่องจาก
  พื้นที่ดังกล่าวเคยเป็นสถานที่ตั้งอนุสาวรีย์เก่า) และ การซื้อที่ดินสำหรับการพัฒนาครั้งนี้
  ได้รับการอนุมัติจากคณะกรรมการบริษัท ฯ เรียบร้อยแล้ว ห้องพักแบบวิลล่า 1 ห้องนอนจำนวน
  15 หลังนี้ จะมีการออกแบบอย่างหรูหรามีระดับ และคาดว่าอัตราค่าห้องพักโดยเฉลี่ย
  จะสูงกว่าอัตราที่กำลังใช้อยู่อย่างแน่นอน โดยหนึ่งในจำนวนห้องพัก 15 หลังนี้
  จะถูกออกแบบเป็นพิเศษสำหรับเป็น ห้องพักระดับ “Presidential Suite” ในรีสอร์ท
  ยิ่งไปกว่านั้น บริษัท ฯ ได้วางแผนที่จะสร้างห้องพักระดับหรูเพิ่มขึ้นอีกจำนวน 3 วิลล่า ในเฟสที่
  2 ในพื้นที่ที่กำลังจะซื้อใหม่ในไม่ช้า

  เช่นเดียวกับที่โรงแรมดุสิต ลากูน่า บริษัท ฯ
  ยังคงมีที่ดินเปล่าภายในโรงแรมสำหรับการขยายห้องพัก และเพิ่มสาธารณูปโภคภายในโรงแรม
  สำหรับลูกค้าที่มาพัก (ซึ่งรวมทั้ง การปรับปรุงศูนย์ประชุม และสถานที่พักผ่อนเมื่อปีที่แล้ว
  และการตกแต่งห้องพักจำนวน 80 ห้องใหม่ในปี 2543 ส่วนห้องพักที่เหลือ คาดว่า
  จะตกแต่งแล้วเสร็จภายในปี 2544) ในขณะที่ แผนการต่าง ๆ สำหรับโครงการนี้
  ยังอยู่ในระหว่างการปรับปรุง บริษัท ฯ คาดว่า จะสามารถเริ่มต้นการปรับปรุงในส่วนของห้องพัก
  และสระว่ายน้ำบริเวณด้านใต้ของโครงการได้ทันที

  การพัฒนาอสังหาริมทรัพย์เพื่อขาย

  ความโดดเด่นอีกประการหนึ่งของลากูน่า ภูเก็ต คือ การที่บริษัท ฯ
  ยังคงดึงดูดความสนใจของนักลงทุนให้ซื้อห้องพักที่มีไว้เพื่อขายในรีสอร์ทได้ ถึงแม้ว่า
  จะยังคงมีการเปลี่ยนแปลงต่าง ๆ ที่เกิดขึ้น เนื่องจาก สภาพเศรษฐกิจที่ไม่แน่นอน แต่บริษัทฯ
  ยังคงเป็นที่สนใจของนักลงทุน โดยที่ห้องพักที่มีไว้เพื่อขายของโรงแรมเชอราตันขายได้หมด
  แต่บริษัท ฯ ยังคงมีห้องพักที่มีไว้เพื่อขายอีก 30 ยูนิตในโครงกาi ดิ อลามันดา และคาดว่า
  จะเปิดสำนักงาน Property Sales เพื่อรองรับตลาดในส่วนนี้

  ในปี 2544 นี้ บริษัทฯ จะมุ่งความสนใจไปที่ที่ดินของ Laguna Homes รอบ ๆ สนามกอล์ฟ
  ซึ่งในขณะนี้ บริษัท ฯ ได้พัฒนาบ้านพัก 2 รูปแบบ และวางแผนปรับปรุงโครงการ รวมทั้ง
  เพิ่มสิ่งอำนวยความสะดวกในโครงการ เพื่อทำให้โครงการเป็นที่ต้องการมากขึ้น

  อลามันดา เวเคชั่น คลับ

  เพื่อตอบสนองต่อการเปลี่ยนแปลงในตลาดการขายอสังหาริมทรัพย์ บริษัท ฯ
  ได้เปิดตัวสโมสรสำหรับการพักผ่อนในรูปแบบของ Time Sharing ในปี 2541
  โดยมีแนวคิดให้ผู้เข้าร่วมเป็นสมาชิกมีสิทธิ์ในการพักผ่อนประจำปีในโรงแรมทั้งห้าของลากูน่า
  ภูเก็ต ถึงแม้ว่า บริษัทฯ ตระหนักถึงความยากลำบากในการเจาะตลาดประเภทนี้
  แต่ด้วยมาตรฐานการบริการที่ดีเยี่ยม และรูปแบบอันเป็นเอกลักษณ์โดดเด่นของ ลากูน่า ภูเก็ต
  อลามันดา เวเคชั่น คลับ จึงได้รับการตอบรับจากลูกค้าอย่างกว้างขวาง
  และอาจเป็นแหล่งรายได้ที่สำคัญของรีสอร์ทต่อไปในอนาคต ถึงแม้จะเป็นธุรกิจที่มีการเติบโตช้า
  เมื่อเปรียบเทียบกับแนวทางธุรกิจโดยทั่ว ๆ ไป บริษัท ฯ คาดว่า
  จะยังเป็นธุรกิจที่สามารถทำกำไรได้โดยป้องกันลูกค้าจากแรงกดดันด้านการขายแบบเดิม ๆ
  และจับกลุ่มลูกค้าเฉพาะกลุ่มมากขึ้น

  เมื่อเดือนสิงหาคม 2543 ที่ผ่านมา บริษัทฯ ได้เปิดสำนักงานขายแห่งแรกในกรุงเทพมหานคร
  และได้วางแผนที่จะขยายสำนักงานขายเพิ่มเติมในส่วนภูมิภาค ในบิน ทาน และในอังศณา บิน
  ทาน การเติบโตของธุรกิจนี้ จะเพิ่มความสามารถในการทำกำไรให้แก่บริษัทได้ต่อไปในอนาคต

  บริษัท ลากูน่า เซอร์วิส จำกัด

  บริษัท ลากูน่า เซอร์วิส จำกัด ถือว่าเป็นศูนย์กลางการให้บริการสำหรับโรงแรมต่าง ๆ
  ในลากูน่า ภูเก็ต โดยให้บริการต่าง ๆ เช่น บริการรับส่งระหว่างโรงแรม การซักรีด
  การจัดสวน การบำรุงรักษาพื้นที่ส่วนกลาง การทำความสะอาดชายหาด การดูแลรักษาลากูน
  บริการน้ำประปา
  รวมทั้งการจัดทีมงานที่พร้อมให้ความช่วยเหลือเร่งด่วนสำหรับลูกค้าที่มาพักในโรงแรม บริษัท
  ลากูน่า เซอร์วิส จำกัด มีคณะกรรมการ ซึ่งประกอบด้วยผู้จัดการทั่วไปของแต่ละโรงแรม ขณะนี้
  บริษัท ฯ ได้เริ่มปรับปรุงบริการรถรับส่งระหว่างโรงแรม และการซักรีด
  รวมทั้งมีความร่วมมือในการทำงานกันอย่างใกล้ชิดในแต่ละโรงแรม
  เพื่อให้ได้รับประโยชน์ร่วมกันอย่างเต็มที่

  แผนการตลาดของลากูน่า ภูเก็ต

  นอกเหนือจาก แผนการตลาดของแต่ละโรงแรม ซึ่งถือว่าเป็นค่าใช้จ่ายหลักในการโฆษณา
  และประชาสัมพันธ์ ยังมีกองทุนส่วนกลางที่เรียกเก็บในอัตราร้อยละ 1
  จากรายได้จากห้องพักของแต่ละโรงแรม สำหรับใช้เป็นค่าใช้จ่ายด้านการตลาด ซึ่งรวมถึง
  การโฆษณาประชาสัมพันธ์ และกิจกรรมการขายตรง ทั้งนี้
  แต่ละโรงแรมต้องการเปลี่ยนแปลงกลยุทธ์ทางการตลาดจากเดิมที่ค่าใช้จ่ายด้านการตลาด
  จะเน้นไปที่การสร้าง และรักษาภาพพจน์ของโรงแรม เป็นการส่งเสริมแผนงานต่าง ๆ
  อย่างมีเทคนิค และวางกรอบการควบคุมอัตราค่าห้องพัก
  โดยแผนการตลาดแนวใหม่นี้ได้รับการสนับสนุนจากทุกโรงแรม

  ยกตัวอย่างเช่น ในช่วงนอกฤดูกาลท่องเที่ยวปี 2543 บริษัท ฯ
  เปิดตัวโครงการร่วมกันระหว่างโรงแรมทั้งห้า ที่เรียกว่า “Laguna Plus”
  โดยนำเสนอให้แก่ตัวแทนการท่องเที่ยวที่ได้รับการคัดเลือก ซึ่งได้รับการตอบรับเป็นอย่างดี
  ทำให้บริษัทฯ ริเริ่มโครงการอื่น ๆ ที่มีลักษณะใกล้เคียงกับแผนการตลาดดังกล่าว
  (ความสำเร็จของแผนการตลาดดังกล่าวดูได้จากผลการดำเนินงานของโรงแรมในช่วงนอกฤดูกาลท่องเที่ยวระหว่างเดือนมิถุนายน
  ถึง กันยายน)

  หลังจากที่ประสบความสำเร็จในการเปลี่ยนแปลงอัตราค่าห้องพักเป็นเงินสกุลหลักในช่วงปี 2541
  และ 2542 นั้น ลากูน่า ภูเก็ต จะยังคงเป็น ผู้นำในการสร้างความสัมพันธ์อันดีระหว่าง
  ผู้ประกอบการโรงแรมชั้นนำในจังหวัดภูเก็ต กับ
  ตัวแทนการท่องเที่ยวขนาดใหญ่ในเรื่องสัญญาที่จะเป็นประโยชน์กับทั้งสองฝ่ายอย่างต่อเนื่องต่อไป

  ลากูน่า ทัวร์

  ลากูน่า ทัวร์ เป็นธุรกิจใหม่ของลากูน่า ภูเก็ต
  โดยเป็นบริษัทจัดหาโปรแกรมท่องเที่ยวให้กับลูกค้าของกลุ่มลากูน่า
  ภูเก็ตที่ต้องการร่วมกิจกรรมต่าง ๆ ที่มีอยู่บนเกาะภูเก็ต
  นอกจากรายได้ที่ได้รับคือค่านายหน้าที่เรียกเก็บจากทางโรงแรม
  แล้วบริษัทยังสามารถควบคุมรายการท่องเที่ยวต่าง ๆ ให้มีคุณภาพได้อีกด้วย ซึ่งในอนาคตอันใกล้นี้
  บริษัท ฯ คาดว่าจะสามารถจัดตั้งบริษัทท่องเที่ยวของตนเอง
  ซึ่งจะกลายเป็นแหล่งรายได้อีกทางหนึ่งของบริษัท

  หน่วยธุรกิจอื่น ๆ

  หน่วยธุรกิจอื่น ๆ ที่ลากูน่า ภูเก็ต ได้มีการพัฒนาไปในทิศทางเดียวกันกับอัตราการเข้าพักที่เพิ่มขึ้น
  เช่น ในคาแนล วิลเลจ ร้านค้าได้ถูกจองเต็มหมด ทำให้บริษัท ฯ
  มีแผนที่จะรวมสำนักงานของบริษัท (เช่น สำนักงานขายของ Property Sales
  ฝ่ายจัดการของคาแนล วิลเลจ สำนักงานของ อลามันดา เวเคชั่น คลับ และลากูน่า ทัวร์)
  ให้อยู่ในสำนักงานเดียวกัน เพื่อทำให้มีพื้นที่ว่างสำหรับการให้เช่าเพิ่มมากขึ้น

  เควส์ ลากูน่า ภูเก็ต แอดเวนเจอร์

  เควส์ ลากูน่า ภูเก็ต แอดเวนเจอร์
  ยังคงให้บริการเน้นหนักไปในกลุ่มลูกค้าที่มาจัดประชุมในลากูน่า ภูเก็ต
  และเพิ่มกิจกรรมที่ให้ความสนุกสนานเพลิดเพลินสำหรับลูกค้าอย่างต่อเนื่อง

  สนามกอล์ฟ บันยัน ทรี

  สนามกอล์ฟ บันยัน ทรี เป็นอีกบริการหนึ่งของลากูน่า ภูเก็ต ซึ่งบริษัท ฯ
  ได้สิ้นสุดแผนงานปรับปรุงพื้นสนามในสนามกอล์ฟเป็นเวลา 2 ปี เรียบร้อยแล้ว

  บันยัน ทรี แกลเลอรี่

  บันยัน ทรี แกลเลอรี่ เป็นร้านค้าเพื่อการจับจ่ายใช้สอยสำหรับลูกค้าของโรงแรม
  โดยมีสินค้าพร้อมตราผลิตภัณฑ์ของบันยันทรีวางจำหน่าย

  สถานะทางการเงินของลากูน่า ภูเก็ต

  ปัญหาวิกฤติทางเศรษฐกิจที่เกิดขึ้น ทำให้ลากูน่า ภูเก็ตกลับมีสภานภาพทางการเงินที่มั่นคง
  โดยมีสาเหตุ 2 ประการดังนี้ คือ การที่ค่าเงินบาทลดลงเมื่อเปรียบเทียบกับเงินสกุลดอลลาร์
  ทำให้บริษัท ฯ
  เปลี่ยนแปลงการเรียกเก็บค่าบริการจากลูกค้าเป็นเงินสกุลดอลลาร์แทนการเรียกเก็บเป็นเงินบาท
  โดย ณ ปัจจุบัน ร้อยละ 80 ของรายได้จะเป็นเงินสกุลหลัก ในขณะเดียวกัน บริษัท ฯ
  ได้พยายามเร่งชำระหนี้คืนให้แก่ธนาคารต่าง ๆ
  ด้วยสถานการณ์ทางการเงินที่มั่นคงของบริษัทเช่นนี้ จะทำให้บริษัทมีความได้เปรียบในโอกาสต่างๆ
  ที่เกิดขึ้น และการพัฒนาต่าง ๆ ต่อไป ซึ่งจะกลายเป็นจุดแข็งของบริษัท

7.